Hæstv. forseti . Ég þakka hv. þingmanni kærlega fyrir andsvarið . Það er merkilegt að þessi skýrsla — hvað ef hún liggur bara fyrir , þá er ég að vitna til skýrslunnar sem gerð var um innleiðingu á orkupakka fjögur í Noregi og skýrslan ber heitið , með leyfi forseta : „ EUs energiunion , strømprisene og industrien “ . Þetta er rannsókn sem var gerð , býsna vönduð rannsókn , á skjalfestum gögnum og fjölmiðlaumfjöllun , viðtölum og samtölum við fólk í orkugeiranum . Ég veit ekki nema að það gæti verið gagnlegt að við hefðum aðgang að þeirri skýrslu þannig að við gætum lesið hana á íslensku , þingmálið er íslenska . Það er held ég góðra gjalda vert að við reynum að ganga eftir því svo við séum ekki að vaða í villu ( Forseti hringir . ) og innleiða pakka þrjú bara til þess eins að innleiða orkupakka fjögur .